29/06/2020 | Administración LocalMunicipal
A Laracha
Publicación bases ayudas COVID 19

Asunto: AXUDAS PARA O FOMENTO DO EMPREGO Num. Expte: 2020/A002/000003 RESOLUCIÓN DA ALCALDÍA.- As circunstancias extraordinarias xeradas polo brote de coronavirus COVID-19 provocan unha crise sanitaria de enorme magnitude que afecta a gran número de cidadáns e familias con consecuencias sanitarias, sociais e económicas excepcionais, que requiren a adopción polas diferentes administracións de medidas extraordinarias que axuden a mitigar o impacto económico causado por este brote pandémico. O Concello da Laracha non é unha excepción a esta grave situación, constatándose que todos os sectores económicos, e en especial os vinculados á hostalería, restauración, ensino ou comercio polo miúdo entre outros atópanse en situación de grave dificultade económica motivada polos expedientes de regulación temporal de emprego ou directamente polos despidos. Desta forma, e con independencia do estudo doutra serie de medidas que con podan proceder con posterioridade en función da evolución da situación e de acordo ao artigo 21.1. f) da LBRL que atribúe competencia a este Alcalde para o desenvolvemento da xestión económica de acordo co Orzamento aprobado RESOLVO: PRIMEIRO.- Aprobar as seguintes Bases: “BASES REGULADORAS DE AXUDAS PARA O FOMENTO DO EMPREGO MEDIANTE O IMPULSO DA ACTIVIDADE ECONÓMICA NO TERMO MUNICIPAL DA LARACHA, PARA PALIAR OS EFECTOS DO COVID-19: LIÑA DE AXUDAS PARA EMPRESARIOS/AS OBRIGADOS A SUSPENDER A APERTURA AO PÚBLICO OU QUE SUFRIRON MINORACIÓN DA SÚA FACTURACIÓN SEGUNDO R. D. 463/2020 DE 14 DE MARZO As circunstancias extraordinarias xeradas polo brote de coronavirus COVID-19 provocan unha crise sanitaria de enorme magnitude que afecta a gran número de cidadáns e familias con consecuencias sanitarias, sociais e económicas excepcionais, que requiren a adopción polas diferentes administracións de medidas extraordinarias que axuden a mitigar o impacto económico causado por este brote pandémico. O Concello da Laracha non é unha excepción a esta grave situación, constatándose que todos os sectores económicos, e en especial os vinculados á hostalería, restauración, ensino ou comercio polo miúdo entre outros atópanse en situación de grave dificultade económica motivada polos expedientes de regulación temporal de emprego ou directamente polos despidos. Desta forma, e con independencia do estudo doutra serie de medidas que con podan proceder con posterioridade en función da evolución da situación, este Concello inicia agora o procedemento para poñer unha liña urxente e extraordinaria de axudas dirixidas aos colectivos máis prexudicados polo impacto económico do COVID-19 no termo fundamental, e destinadas fundamentalmente e paliar a destrución do emprego. O papel da administración local na crise económica e de emprego na que nos atopamos é clave xa que, aínda que as administracións estatal e autonómica proporcionan recursos, son os concellos os que teñen o mellor coñecemento da súa realidade local particular, mediante o exercicio das súas competencias en materia de desenvolvemento económico local e emprego. Preténdese protexer o interese xeral da cidadanía da Laracha e axudar a que, unha vez finalizado o estado de alarma sanitaria, se produza canto antes o mantemento de emprego e novas contratacións, así como unha reactivación da nosa economía. O Concello da Laracha, como administración mais próxima é tamén a mais eficiente para coñecer a realidade do seu tecido empresarial e os seus datos de emprego, pretende dar cumprimento á súa actividade de fomento de emprego, dentro do marco de cumprimento obrigado da normativa de estabilidade orzamentaria e sostibilidade financeira. Neste momento no que as pequenas empresas do municipio están a incorrer en perdas pola situación de crise sanitaria mundial, o beneficio desta liña de axudas afectará a toda a cidadanía, quedando a utilidade pública desta subvención xustificada. Así mesmo, queda acreditada a non duplicidade de competencias, xa que o papel que cumpren as estruturas locais de apoio ao desenvolvemento local e ao emprego, lonxe de invadir competencias ou producir duplicidade algunha, fan posible tamén a efectividade da dimensión local do emprego que apunta tanto a Lei Nacional de Emprego (art.4, R. D. L.3/2015), como a Comisión Europea, que no seu documento de Actuación local a favor do emprego para unha estratexia europea do emprego define o ámbito local como aquel nivel que permite detectar as necesidades locais non satisfeitas. Trátase, polo tanto, dun ámbito no que se poñen en práctica decisións adoptadas noutros ámbitos, pero no que se poden combinar diferentes instrumentos e desenvolver formas de dar valor engadido ás decisións tomadas noutros niveis de administración, acadando un máis axeitado nivel de precisión en cada territorio.1.- Obxecto da presente convocatoria O obxecto da presente convocatoria é fomentar o emprego neste exercicio 2020 tendo en conta a necesidade de paliar e actuar de maneira inmediata, ante as consecuencias derivadas da crise económica provocada polo COVID-19, e axudar a que non se minore a actividade económica no termo municipal da Laracha, outorgando unha axuda para paliar as perdas económicas aos empresarios da Laracha afectadas directamente como consecuencia da suspensión da apertura ao público ou da perda de facturación establecidas no R. D. 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19; desta forma, esta liña de subvencións pretende contribuír a facilitar o cumprimento das súas obrigas, axudar ao mantemento da súa actividade económica no tempo e así acadar a debida protección e mantemento do emprego, obxecto último desta subvención. Preténdese protexer o interese xeral dos veciños da Laracha, dando soporte aos empresarios con establecementos pechados ou con perda de facturación, para minimizar o impacto da crise económica provocada polo COVID-19 e coadxuvar para que, unha vez finalizada a alarma sanitaria, se produza canto antes unha reactivación da economía do noso municipio, actuando directamente sobre os colectivos e as persoas físicas máis afectadas, como son as pequenas e medianas empresas e as persoas autónomas.2.- Normativa reguladora 1. A presente convocatoria rexerase, con carácter xeral, polo disposto nas bases reguladoras, na Base número 20 das de execución do Orzamento da Laracha para o exercicio 2020 (que fixa os criterios e o procedemento para a concesión de subvencións a persoas ou Entidades, públicas ou privadas, para fomentar unha actividade de utilidade ou interese municipal), así como, con carácter xeral, polo disposto na Lei 38/2003, de 17 de novembro, Xeral de Subvencións (en diante LXS) e o seu Regulamento de desenvolvemento, aprobado por Real Decreto 887/2006, de 21 de xullo (en diante RLXS), e na Lei 9/2007, de 13 de xuño, de Subvencións de Galicia e, con carácter supletorio, na Lei 39/2015, de 1 de outubro, do Procedemento Administrativo Común das Administracións Públicas e calquera outra disposición normativa que pola súa natureza puidese resultar de aplicación.2. A xestión destas subvencións suxeitarase aos principios de publicidade, concorrencia, transparencia, obxectividade, igualdade e non discriminación, así como á eficacia no cumprimento de obxectivos e eficiencia na asignación e utilización dos recursos públicos.3. A súa tramitación realizarase por medios electrónicos en aplicación do disposto no artigo 14.3 da Lei 39/2015, de Procedemento Administrativo Común das Administracións Públicas, tendo en conta ademais as limitacións que a actual situación supón sobre a circulación e o acceso das persoas ás vías e espazos de uso público.4. A convocatoria destas subvencións deberá publicarse no Boletín Oficial da Provincia (BOP), no taboleiro de edictos e na páxina web do Concello, así como na Base de datos Nacional de subvencións (BDNS). 3.- Crédito orzamentario A contía máxima destinada a atender as solicitudes destas subvencións ascende a un importe de 220.143,94 € do vixente orzamento municipal, con cargo á aplicación orzamentaria 241.47000. Este crédito orzamentario poderá ser obxecto de modificacións como consecuencia da asignación ou da redistribución de fondos propios ou alleos para o financiamento deste programa. Deste modo, no caso de que finalizado o prazo de solicitude se tiveran presentado un número de solicitudes para o que non foran dabondo as contías inicialmente consignadas, de producirse o incremento do crédito orzamentario, poderá darse cobertura ao maior número daquelas posible. Para o caso de que non fose posible ese incremento de crédito orzamentario, establécese como orde de prioridade no outorgamento das subvencións a data e hora de entrada nas que figuren rexistradas as solicitudes (sempre que reúnan a totalidade de requisitos e documentación requirida na convocatoria). 4.- Contía da subvención Con base no artigo 30.7 da LXS, concederase unha contía fixa de 600 euros, para cada empresa ou autónomo que teñan unha actividade afectada polo peche de establecementos disposto no RD 463/2020 de 14 de marzo, ben por suspensión de actividade, ben porque vise reducida a súa facturación polo menos nun 75% de acordo coas condicións previstas no artigo 17 do Real Decreto Lei 8/2020. Esta contía incrementarase en 300 € por cada traballador a maiores dado de alta, cun máximo total de axuda a cada empresa ou autónomo de 2.100,00 €. As axudas concederanse no caso de cumprirse os requisitos do apartado 5 das presentes bases. As axudas reguladas nas presentes bases serán compatibles con calquera outra concedida por entidades públicas ou privadas, estatais ou internacionais, sempre que o importe total das axudas percibidas polo mesmo concepto non supere o custo total dos gastos subvencionables polas presentes axudas.5.- Requisitos dos beneficiarios da subvención 1.- Persoas autónomas, microempresas e pequenas empresas, calquera que sexa a súa forma xurídica, que desenvolvan a súa actividade no termo municipal da Laracha, e que se tiveran visto afectadas polo disposto no RD 463/2020 de 14 de marzo, derivado da situación de alarma sanitaria (ben por suspensión de actividade, ben porque visen reducida a súa facturación polo menos nun 75% de acordo coas condicións previstas no artigo 17 do Real Decreto Lei 8/2020), sempre que manteñan a actividade, e, consecuentemente o emprego anterior ao estado de alarma, ou se proceda a novas contratacións. Só poderá ser subvencionada una solicitude por empresa/negocio, aínda que varios socios da empresa/negocio sexan traballadores/as autónomos/as dela; igualmente só será subvencionada unha empresa/negocio, independentemente de ter varios centros de traballo ou ter de alta varias actividades económicas subvencionables.2. Estar ao corrente no cumprimento das súas obrigas tributarias coa Facenda estatal (AEAT), autonómica e local, e coa Tesourería Xeral da Seguridade Social (TGSS). Este requisito debe cumprirse desde a data de presentación da solicitude ata 6 meses despois da finalización do estado de alarma, para o que se deberá presentar o correspondente certificado ou autorización para que este Concello poida consultalo (Modelo de Anexo I). 3. Estar dado de alta no imposto de actividades económicas e desenvolver a súa actividade subvencionable no Concello da Laracha.6.- Prazo de forma de presentación de solicitudes As solicitudes estarán dispoñibles na Sede Electrónica do Concello da Laracha e tramitaranse por vía telemática. Deberá presentarse o Anexo I debidamente cuberto e asinado xunto coa documentación acreditativa que proceda, de acordo co sinalado nestas bases. O prazo de presentación de solicitudes será de vinte días hábiles a partir do día seguinte á publicación das presentes bases e da convocatoria no Boletín Oficial da Provincia (BOP), que deberá ser tamén obxecto de publicidade na Base de Datos Nacional de Subvencións. A presentación da solicitude de subvención fóra do prazo establecido ou a non utilización, se é o caso, dos formularios normalizados de uso obrigatorio (ANEXO I) serán causas de non admisión da solicitude, sen posibilidade de ser emendado.7.- Documentación a achegar 1.- A solicitude normalizada (ANEXO 1) deberá estar asinada pola persoa interesada ou o seu representante legal e debe acompañarse obrigatoriamente da seguinte documentación: 1. A. En caso de persoa física autónoma: a) DNI ou NIE. b) Certificado actualizado de Situación Censal que indique a actividade económica coa súa data de alta, o domicilio fiscal ou no seu caso o do local de desenvolvemento da actividade (IAE). c) Resolución/certificación do alta no Réxime Especial de Traballadores Autónomos ou a Mutua profesional correspondente. d) Certificación de titularidade de conta bancaria. e) No caso de ter mais traballadores, documentación acreditativa da alta dos mesmos e de que seguen traballando.1. B. En caso de sociedades ou outras empresas: a) CIF da entidade. b) Certificado actualizado de Situación Censal da entidade que indique a actividade económica coa súa data de alta, o domicilio fiscal ou no seu caso o local de desenvolvemento da actividade (IAE) c) Escritura/contrato de constitución da entidade. d) DNI/NIE e acreditación dos poderes da persoa administradora e da que presenta a solicitude en caso de non ser a mesma persoa. e) Resolución/certificación do alta no RETA da persoa autónoma. f) Certificado de titularidade de conta bancaria. g) No caso de ter mais traballadores, documentación acreditativa da alta dos mesmos e de que seguen traballando.2.- Declaración xurada asinada pola persoa interesada ou representante legal ou apoderado da persoa ou entidade solicitante que conterá o pronunciamento expreso sobre as seguintes cuestións: - Que a actividade desenvolvida viuse afectada polo disposto no artigo 10 do RD 463/2020 de 10 de marzo, en redacción dada polo RD 465/2020 de 17 de marzo. - Que a persoa ou entidade solicitante asume o compromiso de destinar a subvención á finalidade prevista. - Que a persoa ou entidade solicitante non está incursa nas prohibicións para obter a condición de beneficiaria e para ser receptora do pago establecido na Lei 38/2003, de 17 de novembro, e en concreto apartados 2 e 3 do artigo 13 e o apartado 5 do artigo 34 da mesma. - Que a persoa ou entidade solicitante comprométese ao cumprimento das obrigas das persoas beneficiarias de subvencións, establecidas no artigo 14 da Lei 38/2003, de 17 de novembro. - Que a persoa ou entidade solicitante comprométese á comunicación de subvencións concedidas con anterioridade á presentación da subvención coa mesma finalidade así como a comunicar o máis axiña posible as axudas obtidas con posterioridade á presentación da solicitude e antes da resolución da mesma, sen que en ningún caso, no seu conxunto, superen o 100% dos gastos subvencionables. - Que en caso de tratarse dunha comunidade de bens, sociedade ou outra entidade económica sen personalidade xurídica non se disolverá ata que transcorra o prazo de prescrición previsto nos artigos 39 e 65 da Lei 38/2003, de 17 de novembro, Xeral de Subvencións, de acordo co establecido no artigo 11 de devandita lei.3.- Certificados de acharse ao corrente no cumprimento das obrigas tributarias coa Axencia Estatal da Administración Tributaria (AEAT), fronte á Seguridade Social (TGSS), ou autorización para a súa consulta, asinado pola persoa interesada ou representante legal da persoa ou entidade solicitante.4.- Para o caso de solicitantes que non suspenderon a actividade, pero sufriron redución na facturación, información contable que acredite esa redución de facturación durante o período de duración do estado de alarma de, polo menos, o 75%, en relación coa media do semestre natural anterior á declaración do estado de alarma (setembro 2019-febreiro 2020) ou o período de actividade, se é menor aos 6 meses 8.- Instrución e resolución do procedemento A.- O procedemento de tramitación e concesións de axudas solicitadas ao abeiro desta convocatoria axustarase ao disposto no artigo 19.2 da Lei 9/2007, do 13 de xuño, de subvencións de Galicia e, polo tanto, no ten a consideración de concorrencia competitiva, senón que a concesión de axuda realizarase pola comprobación do cumprimento polos solicitantes dos requisitos establecidos nestas bases, ata o esgotamento do crédito orzamentario nos termos recollidos no apartado 3 destas bases. B. A instrución do procedemento corresponderá á Axencia de Emprego e Desenvolvemento Local, quen realizará de oficio, e coa colaboración do persoal de administración xeral do concello ao que podan asignárselle as esas funcións, cantas actuacións estime necesarias para a determinación, coñecemento e comprobación dos datos en virtude dos cales deba formularse a proposta de resolución. C.- A concesión da subvención efectuarase en réxime de concorrencia non competitiva, establecéndose como criterio de ordenación a efectos de orde de tramitación a data e hora de entrada que figuren rexistradas na solicitude, reunindo a totalidade de requisitos e documentación requirida na convocatoria. En caso de non presentar a solicitude coa documentación completa, considerarase como data de Rexistro de Entrada a da última presentación de documentación relativa á devandita solicitude. A concesión de cada unha das axudas deberá efectuarse previa comprobación da existencia de crédito dispoñible destinado a atender as mesmas, de acordo co previsto na base terceira. Así, aquelas solicitudes que cumpran cos requisitos esixidos, ata esgotar o crédito dispoñible, serán obxecto de proposta de resolución favorable. D.- Dada a situación de emerxencia económica e de acordo cos obxectivos xerais da convocatoria, incluso antes da finalización do prazo de presentación das solicitudes, aquelas presentadas que xa cumpran cos requisitos esixidos e polo tanto sexan propostas para ser resoltas favorablemente, poderán ser aprobadas sucesivamente polo órgano competente (Xunta de Goberno Local, de acordo coa Base de execución número 20 das de execución do Orzamento Xeral do Concello da Laracha para 2020). E.- Se resultase que a documentación está incompleta ou é defectuosa, requiriráselle ao solicitante para que no prazo de dez (10) días a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude. F.- As notificacións de resolucións e actos administrativos practicaranse nos termos previstos na normativa reguladora do procedemento administrativo común.9.- Pagamento da subvención 1.- O pagamento da subvención realizarase unha vez aprobada a concesión da mesma pola Xunta de Goberno Local, nun pago único en concepto de anticipo, mediante transferencia bancaria, a partir da data da resolución de concesión da axuda, sen que sexa necesaria a constitución de garantías.2.- En caso de incumprimento das obrigas detalladas no apartado seguinte desta convocatoria, o Departamento xestor iniciará de oficio expediente administrativo que, previa audiencia á persoa interesada, proporá a iniciación de procedemento de reintegro dos fondos, xunto coa liquidación dos xuros de mora correspondentes.10.- Obrigas das persoas e entidades beneficiarias Son obrigas dos beneficiarios da axuda: a) Manter a actividade económica durante 6 meses, como mínimo, a partir do día seguinte á finalización do estado de alarma, co número de autónomos ou traballadores contratados que foron tidos en conta para o outorgamento da subvención. b) Someterse ás actuacións de comprobación e control financeiro previstas pola vixente normativa en materia de subvencións a exercer pola Intervención xeral municipal. c) Proceder ao reintegro dos fondos percibidos nos supostos contemplados no artigo 37 da Lei Xeral de Subvencións, e en particular, por obter a subvención falseando as condicións requiridas para iso ou ocultando aquelas que o impediron, ou mostrar resistencia, escusa, obstrución ou negativa ás actuacións de comprobación e control financeiro prevista no artigo 14 da Lei Xeral de Subvencións. d) Cumprir as restantes obrigas que detalla o artigo 14 da Lei Xeral de Subvencións e as detalladas na Base 20ª das de Execución do Orzamento da Laracha para 2020. e) No caso de que a persoa ou empresa beneficiaria se atope comprendida nos supostos do artigo 3. b) da Lei 19/2013, de 9 de decembro, de Transparencia, acceso á información pública e bo goberno, deberá adaptarse ás obrigas de publicidade activa que lle resulten aplicables. f) Xustificar a subvención segundo o establecido na base seguinte.11.- Xustificación das axudas No prazo de dous meses dende que se cumpran os 6 meses da finalización do Estado de alarma decretado no RD 463/2020, de 14 de marzo, o beneficiario deberá xustificar a subvención recibida con facturas efectivamente pagadas no período comprendido entre o 01.01.2020 e o 31.12.2020, correspondentes aos seguintes gastos: - compra de existencias de mercadorías - gastos de aluguer - reparacións e conservación - servizos de profesionais independentes - primas de seguros - subministracións e gastos correntes: auga, teléfono, electricidade, gas, servizos de seguridade. - cotas á seguridade social do traballador autónomo ou de traballadores por conta allea. Ademais, xunto coa xustificación presentarase declaración de todas as axudas concedidas e/ou percibidas polo mesmo concepto.12.- Reintegro das subvencións 1.- O reintegro do importe percibido, cando cumpra, rexerase polo disposto no título II da LXS e polo título III do RLXS.2.- Xunto ás causas de invalidez da resolución de concesión, recollidas no artigo 36 da LXS, darán lugar á obriga de reintegrar, total ou parcialmente, as cantidades percibidas, así como a esixencia dos xuros de mora correspondentes desde a data do pagamento da subvención ata que se acorde a procedencia do reintegro, os supostos previstos con carácter xeral no artigo 37 da Lei Xeral de Subvencións. En particular, operarán a seguinte causa de reintegro: - Se a persoa beneficiaria incumpre a obriga de manter a actividade empresarial ou a contratación do persoal durante os 6 meses establecidos na Base 10 a) da convocatoria, procederá ao reintegro da parte proporcional dos meses pendentes do cumprimento.3.- Sen prexuízo de iniciar o procedemento de reintegro, en caso de incumprimento das obrigacións establecidas con motivo da concesión de lle subvención, a persoa ou empresa beneficiaria poderán comunicar ao órgano xestor por rexistro de entrada este feito e efectuar a devolución voluntaria da cantidade percibida. Para iso, deberá poñerse en contacto co Servizo Xestor aos efectos dos trámites a seguir. Así mesmo, calcularanse os intereses de demora ata o momento no que se produza a devolución efectiva pola súa banda. ANEXO I SOLICITUDE DE AXUDAS PARA EMPRESARIOS/AS OBRIGADOS A SUSPENDER A APERTURA AO PÚBLICO OU QUE SUFRIRON MINORACIÓN DA SÚA FACTURACIÓN SEGUNDO R. D. 463/2020 DE 14 DE MARZO 1.- DATOS DO/DA SOLICITANTE DNI/NIE: Apelidos e nome: Enderezo: Teléfono: Correo electrónico: 2.- DATOS A EFECTOS DE NOTIFICACIÓNS Enderezo: Teléfono: Correo electrónico:  Autorizo á notificación electrónica como medio de notificación preferente 3.- DATOS DO ESTABLECEMENTO OU LOCAL Actividade económica:2 Epígrafe IAE: Código CNAE: Enderezo fiscal/actividade: Tipo de autónomo: Forma xurídica (no caso de entidades): Representante/DNI: Número de traballadores: 4.- AUTORIZACIÓNS 1.- Para que solicite en calquera momento da tramitación da subvención certificación de atoparse ao corrente no cumprimento das obrigas tributarias coa AEAT, ATRIGA, Seguridade Social e co Concello da Laracha.  Si  Non 2.- Que aos efectos da Lei Orgánica 3/2018, de 5 de decembro, de protección de datos persoais e garantía dos dereitos dixitais, o representante legal asinante deste documento, así como calquera outra persoa cuxos datos se recollan no mesmo, autoriza á Axencia de Emprego e Desenvolvemento Local ou instrutor do procedemento, a incorporar estes, ou aqueles outros dos que tivera coñecemento como consecuencia da relación iniciada, a un ficheiro automatizado responsabilidade do Concello da Laracha que ten por finalidade dar cumprimento as funcións a realizar dentro do proceso de trámite, xestión, concesión e pagamento encomendados pola Lei 38/2003, Xeral de Subvencións e normativa de desenvolvemento, así como para a xestión doutros servizos ou programas de iniciativa municipal do seu posible interese. Ése, así mesmo, consciente de que o datos facilitados poden resultar obrigatorios para a xestión e tramitación do expediente, comprométese a comunicar no menor prazo de tempo posible á Axencia de Emprego e Desenvolvemento Local ou departamento instrutor, calquera variación dos datos manifestados co fin de poder proceder a súa actualización. A Axencia de Emprego e Desenvolvemento Local ou departamento instrutor, en tanto non se comunique o contrario, entenderá que os datos proporcionados son exactos e actuais. Por parte de representante legal asinante ou calquera outro interesado poderanse exercitar os dereitos que lle asisten de acceso, rectificación, cancelación e oposición na forma legalmente prevista, remitindo comunicación á Axencia de Emprego e Desenvolvemento Local ou departamento instrutor. Advertindo das responsabilidades legais que se derivan por falsidade en documentos administrativos e, en particular, a esixencia do reintegro da subvención máis os xuros de demora correspondentes, sen prexuízo da tramitación do correspondente expediente.  Si  Non 5.- DECLARACIÓN RESPONSABLE D/Dª., en representación da entidade, DECLARO: Que a actividade desenvolvida viuse afectada polo disposto no artigo 10 do RD 463/2020 de 10 de marzo, en redacción dada polo RD 465/2020 de 17 de marzo. Que a persoa ou entidade solicitante asume o compromiso de destinar a subvención á finalidade prevista. Que a persoa ou entidade solicitante non está incursa nas prohibicións para obter a condición de beneficiaria e para ser 8receptora do pago establecido na Lei 38/2003, de 17 de novembro, e en concreto apartados 2 e 3 do artigo 13 e o apartado 5 do artigo 34 da mesma. Que a persoa ou entidade solicitante comprométese ao cumprimento das obrigas das persoas beneficiarias de subvencións, establecidas no artigo 14 da Lei 38/2003, de 17 de novembro. Que a persoa ou entidade solicitante comprométese á comunicación de subvencións concedidas con anterioridade á presentación da subvención coa mesma finalidade así como a comunicar o máis axiña posible as axudas obtidas con posterioridade á presentación da solicitude e antes da resolución da mesma, sen que en ningún caso, no seu conxunto, superen o 100% dos gastos subvencionables. Que en caso de tratarse dunha comunidade de bens, sociedade ou outra entidade económica sen personalidade xurídica non se disolverá ata que transcorra o prazo de prescrición previsto nos artigos 39 e 65 da Lei 38/2003, de 17 de novembro, Xeral de Subvencións, de acordo co establecido no artigo 11 de devandita lei. En. a. de de 2020” SEGUNDO.- Publicar o anuncio de aprobación das presentes bases no BOP, publicalas na páxina web do Concello da Laracha e na sede electrónica (sede. alaracha. es). O prazo de presentación de instancia computa dende o dia seguinte á publicación das presentes bases no BOP. A Laracha, 23 de junio de 2020 El Alcalde José Manuel López Varela